NEUVOSTON ASETUS (EY) N:o 415/96,

annettu 4 päivänä maaliskuuta 1996,

raakatupakka-alan yhteisestä markkinajärjestelystä annetun asetuksen (ETY) N:o 2075/92 muuttamisesta ja tupakanlehtien takuukynnysten vahvistamisesta tupakkalajikkeiden ryhmittäin satovuosien 1996 ja 1997 osalta

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 42 ja 43 artiklan,

ottaa huomioon raakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92 (1) ja erityisesti sen 8 artiklan toisen kohdan ja 9 artiklan 2 kohdan,

ottaa huomioon komission ehdotuksen (2),

ottaa huomioon Euroopan parlamentin lausunnon (3),

ottaa huomioon talous- ja sosiaalikomitean lausunnon (4),

sekä katsoo, että

asetuksen (ETY) N:o 2075/92 8 artiklan toisessa kohdassa ja 9 artiklan 2 kohdassa säädetään takuukynnysten vuosittaisesta jakamisesta kullekin lajikeryhmälle tuottajajäsenvaltioiden kesken; olisi vahvistettava näiden kynnysten taso satovuosien 1996 ja 1997 osalta ottaen huomioon erityisesti kyseisten tuotantoalueiden markkinaolosuhteet ja yhteiskunnallis-taloudelliset ja maataloudelliset olosuhteet; tämä vahvistaminen olisi toteutettava aiheellisessa määräajassa, jotta tuottajat voivat suunnitella tuotantonsa edellä mainittujen satojen osalta, ja

tiettyjen lajikeryhmien osalta takuukynnysten määrät voivat olla edelleen saatavilla jakamisen jälkeen asetuksen (ETY) N:o 2075/92 9 artiklan 3 kohdan säännösten mukaisesti; toisten lajikeryhmien takuukynnysten määrät voivat sitä vastoin osoittautua riittämättömiksi markkinoiden kysyntään nähden; sen vuoksi olisi siis säädettävä, että jäsenvaltiot voivat siirtää lajikeryhmänsä takuukynnyksen määriä toisiin lajikeryhmiin varmistuen kuitenkin siitä, että tietyn lajikeryhmän takuukynnyksen nouseminen tämän siirron seurauksena ei aiheuta lisäkustannuksia Euroopan maatalouden ohjaus- ja tukirahastolle (EMOTR); olisi siis muutettava asetus (ETY) N:o 2075/92,

ON ANTANUT TÄMÄN ASETUKSEN:

1 artikla

Vahvistetaan asetuksen (ETY) N:o 2075/92 8 ja 9 artiklassa tarkoitetut takuukynnykset lajikeryhmittäin ja jäsenvaltioittain satovuosien 1996 ja 1997 osalta tämän asetuksen liitteessä.

2 artikla

Muutetaan asetuksen (ETY) N:o 2075/92 9 artikla seuraavasti:

1. Korvataan 3 kohdan ensimmäinen virke seuraavasti:

"3. Edellä 2 kohdan mukaisesti vahvistettujen määrien perusteella ja tämän kuitenkaan rajoittamatta 4 ja 5 kohdan soveltamista jäsenvaltiot jakavat tuotantokiintiöt tuottajien kesken suhteessa viimeistä satovuotta edeltävien kolmen vuoden aikana jalostukseen toimitettujen määrien keskiarvoon lajikeryhmittäin."

2. Lisätään kohta seuraavasti:

"5. Jäsenvaltiot voivat saada siirtää kiintiöiden jakamisen jälkeen saatavilla olevia takuukynnyksen määriä toiseen lajikeryhmään ennen viljelysopimusten tekemiselle säädettyä määräaikaa tämän artiklan 3 kohdan mukaisesti.

Jos lajikeryhmän takuukynnyksen määrää vähennetään tonnilla, saa toista lajikeryhmää lisätä enintään tonnilla, jollei kolmannen akakohdan soveltamisesta muuta johdu.

Takuukynnyksen määrien siirtäminen lajikeryhmästä toiseen ei saa aiheuttaa lisäkustannuksia EMOTR:lle.

Yksityiskohtaiset säännöt tämän osaston soveltamisesta annetaan 23 artiklassa säädettyä menettelyä noudattaen. Ne sisältävät erityisesti 1 kohdassa tarkoitettujen määrien määrittelyn."

3 artikla

Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 4 päivänä maaliskuuta 1996.

Neuvoston puolesta

P. BARATTA

Puheenjohtaja

(1) EYVL N:o L 215, 30.7.1992, s. 70, asetus sellaisena kuin se on viimeksi muutettuna asetuksella (EY) N:o 711/95 (EYVL N:o L 73, 1.4.1995, s. 13)

(2) EYVL N:o C 30, 3.2.1996, s. 6

(3) Lausunto annettu 16 päivänä helmikuuta 1996 (sitä ei ole vielä julkaistu virallisessa lehdessä).

(4) Lausunto annettu 29 päivänä helmikuuta 1996 (sitä ei ole vielä julkaistu virallisessa lehdessä).

LIITE

TAKUUKYNNYKSET SATOVUOSILLE 1996 JA 1997

>TAULUKON PAIKKA>